da en en en fr de da id da sv da da nb da da da da da da en en
Torsdag d. 5. juli 2012 kl. 23:04 af Henrik Pfaff
Programmet er fundet ved lodtrækning i turneringsudvalget:
Kl. 11.00 Semifinale 1 Esbjerg – Svanholm
(Kl. 13.50) Semifinale 2 Herning – Nørrebro (kampstart efter afslutning af dagens første kamp!!)
Kl. 17.00 (eller tidligere hvis holdene er klar) - FINALE mellem de to vindere.
Kampene lørdag bød først på modstander i form af KB, der tilsyneladende uanset opstilling kan få os i vanskeligheder. Svanholm battede umanerligt langsomt i jagten på KB’s indledende 118. Svanholm var oppe på at skulle score med 7-8 pr. over de senere overe, hvor holdet havde mistet 7 gærder. Men med tre bolde tilbage passerede Svanholm. James Moniz 35 på samme antal bolde.
Efter at Ishøj havde slået KB var der lagt op til finale mellem Svanholm og Ishøj. En finale, som fik en helikopteroverflyvning og landing på bane 2 som et uventet indslag. Et pakistansk brudepar havde valgt at lade sig flyve fra Brøndby Strand til Taastrup for at blive gift. Det koster i øvrigt ikke mere end 2.850 kr., så det er måske en ide, hvis ”rosset” skal imponeres for en billig penge.
Svanholm startede belært af erfaringen fra den første kamp med det tunge skyts i form af Zishan Shah /57 på 53 bolde) og James Moniz (25 på 33). De skiltes ved 75 i over nr. 7 og selvom de følgende ikke kunne følge det tempo op, blev det ikke mindst takket være Ishøjs mange ekstra (33) til 166.
Ishøjs Pawan Kumar gungrede 3 firere ud på de tre første bolde og gik på den fjerde. Ishøj var rimeligt godt med så længe, der var power play og Javed Khan (37 på 46 bold) gav halvlegen momentum, men da Svanholm stort set greb alt – meget af det ret svære greb – så sev gassen ud af Ishøjs ballon og holdet endte med 127 (Saad Ahmed, der ofte er mand for at tage nogle uventede gærder (3/16), Hamid Shah 3/32).